Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: 218/1999. (XII. 28.) Korm. rendelet 1. §-a a közerkölcs
Paragraph Index: 1213

5. §-át. Az Ör. 5. §-a a már mûködõ játékterem, szexuális árut értékesítõ üzlet tekintetében a rendelet hatálybalépését követõen tartalmaz tilalmat, elrendelve a már meglévõ játéktermek engedélyezésére kiadott hozzájárulások felülvizsgálatát, továbbá azt, hogy a tilalmat alkalmazni kell a folyamatban lévõ ügyekben is. Amennyiben meghatározott területen alkotmányosan megtiltható a játékterem mûködtetése [17/1998. (V. 13.) AB határozat ABH 1998, 155.], akkor felülvizsgálhatók a már kiadott hozzájárulások, a rendelet hatálybalépését követõen a folyamatban lévõ ügyekben sem adható meg a hozzájárulás. A tilalom, illetve a területi korlátozás a rendelet hatálybalépését követõ idõre vonatkozik, a visszaható hatály tilalmába való ütközés emiatt nem állapítható meg, ezért az Alkotmánybíróság az erre irányuló indítványokat elutasította.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes